钦定古今图书集成/明伦汇编/官常典/第740卷 > 任希夔
## 钦定古今图书集成/明伦汇编/官常典/第740卷 > 任希夔

按《巩昌府志》：“希夔，徽州人。父广任知县。希夔充弟子
员。正德辛未，蜀贼流劫至徽，城垂陷，人皆避之，希夔
独不避。或劝之，希夔叱曰：‘士而避难，国家作养何为’？
乃呼邻人陈鸾等突出持戈巷战，骂贼不休，仍登城
血战竟日。贼怒，纵兵奋击，希夔遂被杀。成参政表希
夔忠义，诏旌其闾。”